CELEX: 52017PC0414
Language: sk
Date: 2017-08-03 00:00:00
Title: Odporúčanie ROZHODNUTIE RADY, ktorým sa schvaľuje uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii Európskou komisiou konajúcou v mene Európskeho spoločenstva pre atómovú energiu

EURÓPSKA KOMISIA
            V Bruseli3.8.2017
            COM(2017) 414 final
            Odporúčanie
            ROZHODNUTIE RADY,
            ktorým sa schvaľuje uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii Európskou komisiou konajúcou v mene Európskeho spoločenstva pre atómovú energiu
            
               
         
         
            
               DÔVODOVÁ SPRÁVA
            
            
               Dohoda o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej (ďalej len „dohoda“), bola podpísaná 9. februára 1995 v Bruseli a nadobudla platnosť 1. júla 1999.
            
            
               Podľa Aktu o pristúpení pristúpi Chorvátska republika k medzinárodným dohodám podpísaným alebo uzavretým Európskou úniou a jej členskými štátmi prostredníctvom protokolu k uvedeným dohodám.
            
            
               Rozhodnutím Rady zo 14. septembra 2012
                  1
                bola Komisia poverená začať rokovania s dotknutými krajinami mimo EÚ s cieľom uzavrieť príslušné protokoly. Rokovania s Kirgizskou republikou boli úspešne ukončené výmenou verbálnych nót.
            
            
               Navrhovaným protokolom sa Chorvátska republika stáva zmluvnou stranou dohody a EÚ sa zaväzuje, že vypracuje autentické znenie dohody v chorvátskom jazyku.
            
            
               Komisia považuje výsledky rokovaní za uspokojivé a navrhuje podpísanie a uzavretie protokolu. Prostredníctvom priloženého odporúčania Komisia odporúča, aby Rada schválila rozhodnutie, ktorým sa schvaľuje uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii Európskou komisiou konajúcou v mene Európskeho spoločenstva pre atómovú energiu.
            
            
               Priložené odporúčanie sa predkladá spolu s:
            
            
               ii)návrhom rozhodnutia Rady o podpise a predbežnom uplatňovaní protokolu v mene Európskej únie a jej členských štátov;
            
            
               iii)návrhom rozhodnutia Rady o uzavretí protokolu v mene Európskej únie a jej členských štátov;
            
            
               Odporúčanie
            
            
               ROZHODNUTIE RADY,
            
            
               ktorým sa schvaľuje uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii Európskou komisiou konajúcou v mene Európskeho spoločenstva pre atómovú energiu
            
            
               RADA EURÓPSKEJ ÚNIE,
            
            
               so zreteľom na Zmluvu o založení Európskeho spoločenstva pre atómovú energiu, najmä na jej článok 101,
            
            
               so zreteľom na odporúčanie Európskej komisie,
            
            
               keďže:
            
            
               (1)V súlade s článkom 6 ods. 2 Aktu o pristúpení Chorvátskej republiky sa pristúpenie Chorvátskej republiky k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej (ďalej len „dohoda“)
                  2
               , má schváliť uzavretím protokolu k uvedenej dohode.
            
            
               (2)Dňa 14. septembra 2012 Rada poverila Komisiu, aby začala rokovania s dotknutými krajinami mimo EÚ
                  3
               . Rokovania s Kirgizskou republikou boli úspešne ukončené výmenou verbálnych nót.
            
            
               (3)Uzavretie protokolu Komisiou by sa malo schváliť, pokiaľ ide o záležitosti patriace do právomoci Európskeho spoločenstva pre atómovú energiu.
            
         
         
            
               (4)Na podpis a uzavretie protokolu sa vzťahuje samostatný postup, pokiaľ ide o otázky patriace do pôsobnosti Zmluvy o Európskej únii a Zmluvy o fungovaní Európskej únie,
            
            
               PRIJALA TOTO ROZHODNUTIE:
            
            
               Jediný článok
            
            
               Uzavretie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, Komisiou konajúcou v mene Európskeho spoločenstva pre atómovú energiu s cieľom zohľadniť pristúpenie Chorvátskej republiky k Európskej únii sa týmto schvaľuje
                  4
               .
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  Rozhodnutie Rady o poverení začať rokovania týkajúce sa úpravy dohôd podpísaných alebo uzavretých medzi Európskou úniou alebo Európskou úniou a jej členskými štátmi a jednou alebo viacerými tretími krajinami alebo medzinárodnými organizáciami so zreteľom na pristúpenie Chorvátskej republiky k Európskej únii (dokument Rady č. 13351/12 LIMITED).
               
               
                  
                     (2)
                  Rozhodnutie Rady a Komisie 1999/491/ES, ESUO, Euratom z 12. mája 1999 o uzatvorení Dohody o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej (Ú. v. ES L 196, 28.7.1999, s. 48).
               
               
                  
                     (3)
                  Rozhodnutie Rady o poverení začať rokovania týkajúce sa úpravy dohôd podpísaných alebo uzavretých medzi Európskou úniou alebo Európskou úniou a jej členskými štátmi a jednou alebo viacerými tretími krajinami alebo medzinárodnými organizáciami so zreteľom na pristúpenie Chorvátskej republiky k Európskej únii (dokument Rady č. 13351/12 LIMITED).
               
               
                  
                     (4)
                  Text protokolu je uverejnený v ... [insert OJ reference] spolu s rozhodnutím o podpise v mene Únie a členských štátov.